Pinggiran Cyberjaya

Pinggiran Cyberjaya ialah satu kawasan pinggir bandar yang berada di dalam lingkungan MSC Kuala Lumpur-KLIA dan merupakan kawasan yang bersebelahan dengan Cyberjaya. Pada asasnya kawasan Pinggiran Cyberjaya merujuk kepada kawasan yang sejajar dengan Jalan Puchong, Jalan Kajang dan Jalan Dengkil yang menghubungkan Kuala Lumpur-Jalan Klang Lama di utara dengan Puchong di tengah dan Dengkil dan Kajang di timur dan selatannya. Dari segi pentadbiran, Pinggiran Cyberjaya adalah di bawah lingkungan Daerah Sepang,dan ditadbir oleh Majlis Perbandaran Sepang. Pinggiran Cyberjaya  dihubungkan dengan bahagian lain Lembah Klang melalui Lebuhraya Damansara-Puchong,Lebuhraya Sungai Besi,Lebuhraya Maju Expressway,Lebuhraya Lembah Kelang Selatan,Lebuhraya Lingkaran Tengah dan Lebuhraya Lingkaran Putrajaya.

Pinggiran Cyberjaya terbahagi kepada 5 pembahagian Zon iaitu:-

Zon Mas Putra Prima 
Zon Putra Perdana 
Zon Pulau Meranti 
Zon Bandar Bukit Puchong 
Zon Sierra Puteri

Demografi Pinggiran Cyberjaya 

Kawasan Pinggiran Cyberjaya mempunyai penduduk dianggarkan menghampiri 80,000 orang. Dari segi komposisi kaum, kaum Melayu adalah kaum majoriti iaitu dianggarkan sebanyak 77%, diikuti kaum Cina 14% dan kaum India 9%.

Agama 

Terdapat pelbagai agama anutan penduduk Pinggiran Cyberjaya. Pinggiran Cyberjaya merupakan kawasan yang didiami oleh pelbagai kaum dan fahaman agama. Terdapat lebih 3 buah masjid, 2 kuil hindu, 1 kuil Buddha dan sebuah gereja boleh didapati di Pinggiran Cyberjaya.

Pengangkutan 
Pinggiran Cyberjaya mempunyai perkhidmatan pengangkutan yang baik.Ianya telah dijalankan oleh syarikat Prasarana Negara dibawah RapidKL. Selain itu dengan pembinaan LRT yang berhampiran juga memberi faedah kepada penduduk Pinggiran Cyberjaya Di samping itu,Pinggiran Cyberjaya juga mempunyai jaringan jalan raya yang amat baik dan sistematik. Selain Jalan Puchong dan Jalan Dengkil, Pinggiran Cyberjaya mudah dihubungi melalui pelbagai lebuh raya seperti:

Lebuhraya Damansara Puchong (LDP)
Lebuhraya Shah Alam (KESAS)
Lebuhraya Puchong-Sungai Besi 
Lebuhraya Lingkaran Putrajaya
Lebuhraya Lembah Klang Selatan (SKVE) (dalam pembinaan)
Lebuhraya Lingkaran Tengah 
Lebuhraya KL-Putrajaya-KLIA

Pendidikan 
Pinggiran Cyberjaya hanya mempunyai beberapa buah sekolah antaranya:-

Sekolah rendah 
 Sekolah Kebangsaan Pulau Meranti
 Sekolah Kebangsaan Taman Putra Perdana
 Sekolah Kebangsaan Taman Putra Perdana 2
 Sekolah Jenis Kebangsaan Cina Sin Ming

Sekolah menengah 
 Sekolah Menengah Kebangsaan Putra Perdana

Sekolah tinggi (persendirian) 
 Sekolah Tinggi Persendirian Aminuddin Baki

Sukan dan rekreasi 
Pinggiran Cyberjaya tidak mempunyai pusat sukan khusus untuk sukan dan rekreasi. Walaupun terdapat banyak lombong dan tasik, namun tiada pusat riadah yang khusus. Pusat Sukan dan riadah yang berhampiran adalah di Puchong dibawah selia Majlis Perbandaran Subang Jaya.

Kesihatan 
Terdapat beberapa klinik swasta di Pinggiran Cyberjaya yang mana banyak tertumpu di Taman Putra Perdana. Terdapat juga sebuah Klinik Desa Di Kampung Pulau Meranti dan Hospital yang berhampiran iaitu Hospital Serdang dan Hospital Putrajaya.

Ekonomi 
Di Pinggiran Cyberjaya terdapat banyak kilang-kilang multinasional dan tempatan. Antaranya ialah George Kent dan beberapa kilang-kilang besar yang lain. Pinggiran Cyberjaya juga merupakan pusat bagi perindustrian kecil dan sederhana (IKS).

Senarai taman perumahan 
Bandar Nusaputra
Taman Amanputra
Taman Putra Perdana
Taman Danau Putra
Taman Meranti Jaya
Taman Meranti Permai
Taman Putra Impiana
Taman Mas Puchong
Taman Tasik Puchong
Desa Air Hitam
Taman Putra Prima
Bandar Bukit Puchong 2
Taman Meranti Indah
Taman Prima Tropika
Bandar D'Alpinia
KiPark Puchong
Desaria Kondominium
Alam Sanctuary
Suria Tropika
Duta Perdana
Taman Lestari Permai
Abadi Man Nien-Dalam perancangan,perbandaran seluas 500 ekar
Lush Development- Dalam perancangan, perbandaran seluas 650 ekar
Kampung Pulau Meranti

Pautan luar 
Portal Komuniti Bandar Nusaputra Puchong 
Majlis Perbandaran Sepang
Laman Web dan Forum Penduduk Bandar Bukit Puchong
Koleksi peta-peta Puchong
Laman Web Forum Penduduk Bandar NusaPutra Puchong 
Laman Web Penduduk AmanPutra Puchong

Bandar di Selangor